gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3747, del 11-05-2000 (2000/3501)

Informació pública de l'alternativa tècnica per al PAU 12 Sector B del PGMOU d'Orihuela.
----------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3501


Organisme emissor
:   AIU del Pau 12 Sector B del Pgmou de Orihuela

Tipus de document
:   Anunci

Informació pública de l'alternativa tècnica per al PAU 12 Sector B del PGMOU d'Orihuela. [2000/X3501]
  
Mitjançant el present edicte, i de conformitat amb el que disposen les articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'anuncia l'obertura d'un període d'informació pública de 20 dies hàbils, comptadors des de l'endemà de la seua publicació en el Diari Oficial de la Generalitat Valenciana, del programa d'actuacions integrades, estatuts de l'AIU, pla parcial, projecte d'urbanització i annex d'homologació, relatius al PAU 12 Sector B del Pla General Municipal d'Ordenació Urbana d'Orihuela.
  
La documentació és a la vista a la Notaria del senyor Antonio Artero García en Orihuela, sítia al carrer de José Antonio núm. 4, de dilluns a divendres, dies hàbils, de 10.00 a 14.00 hores, i a l'Ajuntament d'Orihuela (Servei d'Urbanisme).
  
Dins del termini indicat, qualsevol persona podrà examinar la documentació esmentada i obtenir còpia de l'acta de protocol·lització.
  
Alhora, i amb data 28 d'abril de 2000, han tingut entrada al Registre de l'Ajuntament d'Orihuela, còpies dels esmentats programa d'actuacions integrades, estatuts de l'AIU, pla parcial, projecte d'urbanització i annex d'homologació, on també podran ser examinats i es podran formular, si fa el cas, al·legacions i alternatives tècniques que vulguen competir amb l'exposada al públic. Durant els cinc dies següents a l'acabament del termini d'informació pública i tret d'acordar-se'n pròrroga de 20 dies addicionals, en els casos legalment previstos, s'hi podran presentar les propostes juridicoeconòmiques.
  
Alhora, se significa que el present anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb domicili ignorat.
Diari Oficial de la Generalitat Valenciana


Sumari del DOGV 3903, del 22-12-2000 (2000/9546)

RESOLUCIÓ de 19 de setembre de 2000 de la Conselleria d'Economia, Hisenda i Ocupació per la qual s'autoritza determinada transferència de crèdit del capítol VI al VII del programa 313.40, Integració Social del Discapacitat, per import de 715.199.224 de pessetes. Expedient 16.027/2000/189.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/9546


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 19 de setembre de 2000 de la Conselleria d'Economia, Hisenda i Ocupació per la qual s'autoritza determinada transferència de crèdit del capítol VI al VII del programa 313.40, Integració Social del Discapacitat, per import de 751.390.704 de pessetes. Expedient 16.027/2000/189. [2000/S9546]
  
La Conselleria de Benestar Social ha proposat incrementar la dotació de la línia de subvenció 3.106 «Ajudes per a projectes d'inversió» inclosa en l'annex de transferències de capital del programa 313.40, Integració Social del Discapacitat, destinada a subvencionar l'adquisició, la construcció, l'equipament i la reforma d'immobles destinats a centres de discapacitats i malalts mentals tant públics com privats a fi d'iniciar els tràmits per a una nova convocatòria d'ajudes, a càrrec de disponibilitats pressupostàries no subjectes a compromisos pendents del capítol VI del mateix programa pressupostari.
  
En conseqüència, i en virtut del que disposen els articles 18 i 20 de la Llei 10/1999, de 30 desembre, de Pressupostos de la Generalitat Valenciana per a 2000, resolc:
  
Primer
  
S'autoritza la minoració de crèdit de l'aplicació pressupostària 60.34.519.76.3 per import de 640.540.526 de pessetes.
  
Segon
  
S'autoritza l'augment de crèdit de l'aplicació pressupostària 23.57.274.54.7 per import de 257.534.268 de pessetes.
  
Tercer
  
S'autoritza la modificació en l'annex de transferències de capital del programa 313.40 de la línia de subvenció que es detalla a continuació:
  
Línia Modificació
  
3.106 «Ajudes per a projectes d'inversió» 458.644.616
  
València, 19 de setembre de 2000.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 3889, del 30-11-2000 (2000/9442)

Informació pública de l'estudi d'impacte ambiental de l'abocador per a restaurar la concessió minera Los Algezares.
-------------------------------------------------------------------------------------------------------------------

### Dades del document

Número de DOGV
:   3889

Data del DOGV
:   30-11-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/9442


Organisme emissor
:   Ajuntament de Segorbe

Tipus de document
:   Anunci

Informació pública de l'estudi d'impacte ambiental de l'abocador per a restaurar la concessió minera Los Algezares. [2000/S9442]
  
De conformitat amb el que estableix l'article 22 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, se sotmet a exposició pública el següent:
  
Estudi d'impacte ambiental: abocador per a restaurar la concessió minera Los Algezares
  
Promotor: Gemersa, avinguda de Baró de Càrcer, 37-13 (València).
  
Lloc d'exposició pública: Secretaria de l'Ajuntament de Segorbe, plaça del Agua Limpia, 2, 12514 Segorbe (Castelló).
  
Període: 30 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3882, del 21-11-2000 (2000/9132)

Informació pública de les bases que han de regir la convocatòria per a cobrir diverses places corresponents a l'oferta d'ocupació pública de 2000.
--------------------------------------------------------------------------------------------------------------------------------------------------

### Dades del document

Número de DOGV
:   3882

Data del DOGV
:   21-11-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9132


Data del document
:   04-10-2000

Organisme emissor
:   Ajuntament d'Alacant

Tipus de document
:   Convocatòria

Descriptors 

:   * Alacant
    * administració local
    * professió administrativa
    * psicologia
    * concurs administratiu
    * treballador social

Informació pública de les bases que han de regir la convocatòria per a cobrir diverses places corresponents a l'oferta d'ocupació pública de 2000. [2000/A9132]
  
L'Ajuntament d'Alacant, en el Butlletí Oficial de la Província número 2.277, de data 30 de setembre de 2000, va publicar la convocatòria i bases genèriques i específiques de les proves selectives per a cobrir mitjançant funcionaris de carrera diverses places corresponents a l'oferta d'ocupació pública de 2000.
  
Les places convocades són les que es detallen a continuació:
  
Relació de places de funcionaris convocades
  
A. Torn lliure ordinari
  
Convocatòria Nombre
  
 número de places Denominació
  
1 2 Administratiu d'administració general
  
2 2 Psicòlegs
  
3 4 Assistent social o diplomat en Treball Socials
  
4 1 Graduat social o diplomat en relacions laborals
  
5 2 Educador de carrer
  
6 1 Oficial conductor mecànic de parc mòbil
  
Tots els anuncis relatius a aquesta convocatòria es publicaran, a partir de hui, en el Butlletí Oficial de la Província d'Alacant i/o al tauler d'anuncis de l'Ajuntament d'Alacant.
  
El termini d'admissió d'instàncies és de 20 dies naturals a partir de l'endemà de la publicació d'aquest extracte en el Boletín Oficial del Estado.
Diari Oficial de la Generalitat Valenciana


Sumari del DOGV 3746, del 10-05-2000 (2000/3324)

RESOLUCIÓ de 24 de març de 2000, de la Universitat Politècnica de València, per la qual es nomena la senyora Isabel Chiner Signes, secretària de vicerector de la Universitat Politècnica de València.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3324


Organisme emissor
:   Universitat Politècnica de València

Tipus de document
:   Resolució

RESOLUCIÓ de 24 de març de 2000, de la Universitat Politècnica de València, per la qual es nomena la senyora Isabel Chiner Signes, secretària de vicerector de la Universitat Politècnica de València. [2000/X3324]
  
De conformitat amb el que disposa l'article 6 del Text Refós de la Llei de la Funció Pública Valenciana i en virtut de les facultats que confereix a aquest Rectorat l'article 48 del Decret 145/1985, de 30 de setembre, pel qual s'aprovaren els Estatuts de la Universitat Politècnica de València, resolc:
  
Nomenar personal eventual la senyora Isabel Chiner Signes, amb DNI 82532194Z, en el lloc de secretària de vicerector, amb efectes economicoadministratius des del 9 de març de 2000. Se li assignen unes retribucions brutes anuals de 2.939.428 pessetes / 17.666,32 euros, i es produiran en cada moment els increments i les variacions que preveuen les disposicions legals vigents, o bé es modificaran per resolució d'aquest Rectorat.
  
El cessament d'aquest personal serà lliure i, en tot cas, es produirà automàticament quan cesse l'autoritat a la qual presta la seua funció assessora i de confiança.
Diari Oficial de la Generalitat Valenciana


Sumari del DOGV 3761, del 31-05-2000 (2000/3620)

Informació pública de la ressenya de l'Acord de la Comissió Territorial d'Urbanisme de 21 de desembre de 1999, pel qual es declara definitivament aprovada l'homologació global del Pla General de Puig.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3620


Data del document
:   21-12-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * pla d'urbanisme

Informació pública de la ressenya de l'Acord de la Comissió Territorial d'Urbanisme de 21 de desembre de 1999, pel qual es declara definitivament aprovada l'homologació global del Pla General de Puig. [2000/A3620]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme, de 21 de desembre de 1999, que va ser publicada juntament amb les normes urbanístiques aprovades en el Butlletí Oficial de la Província de València número 77, de 31 de març de 2000.
  
- Expedient: 1998.0564. Homologació global del Pla General de Puig.
Diari Oficial de la Generalitat Valenciana


Sumari del DOGV 3854, del 10-10-2000 (2000/7852)

Notificació del plec de càrrecs per incoació d'expedient administratiu de resolució de contracte de compravenda, per no ocupar els habitatges pels seus titulars com a domicili habitual i permanent (Exped. A-RACNU-0021/00).
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3854

Data del DOGV
:   10-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7852


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació del plec de càrrecs per incoació d'expedient administratiu de resolució de contracte de compravenda, per no ocupar els habitatges pels seus titulars com a domicili habitual i permanent (Exped. A-RACNU-0021/00). [2000/A7852]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, es fa saber als interessats que s'assenyalen en la relació que s'ha incoat un expedient administratiu de resolució de contracte de compravenda per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, en el carrer Girona, número 4, 2n d'Alacant, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: A-RACNU-0021/2000.
  
Adjudicatari: Santiago Fernández Castro.
  
Codi habitatge: 03/0802/0517.
  
Adreça: carrer Taronger núm. 25, pta. 1.
  
Localitat: Elx.
  
Província: Alacant.
  
Règim de cessió: compravenda.
  
Data del plec de càrrecs: 7 de juny de 2000.
  
Alacant, 7 de juliol de 2000.- El gerent de l'Institut Valencià d'Habitatge, SA: Juan-Antonio Crehuet Marín.
  
Conselleria d'Obres Públiques,
  
Urbanisme i Transports.
Diari Oficial de la Generalitat Valenciana


Sumari del DOGV 3764, del 05-06-2000 (2000/4547)

RESOLUCIÓ de 30 de maig de 2000, del sotssecretari de Política Pressupostària i Tresor de la conselleria d'Economia, Hisenda i Ocupació, sobre delegació d'atribucions en matèria de personal.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4547


Data del document
:   30-05-2000

Organisme emissor
:   Conselleria d'Economia i Hisenda

Tipus de document
:   Resolució

Anàlisi jurídica

 Descriptors 

:   * administració regional
    * competència administrativa
    * delegació de poders

RESOLUCIÓ de 30 de maig de 2000, del sotssecretari de Política Pressupostària i Tresor de la conselleria d'Economia, Hisenda i Ocupació, sobre delegació d'atribucions en matèria de personal. [2000/X4547]
  
De conformitat amb el que disposa l'article 68 de la Llei 5/1983, de 30 de desembre, de Govern Valencià, i atenent que es considera convenient delegar determinades facultats atribuïdes al sotssecretari com a òrgan que té la superior direcció del personal de la Conselleria d'Economia, Hisenda i Ocupació, a fi d'aconseguir amb això una major eficàcia i agilitat en la tramitació dels expedients, resolc:
  
Primer
  
Delegar en la Secretaria General de la Conselleria d'Economia, Hisenda i Ocupació totes les competències que, en matèria de personal i inspecció de serveis en l'àmbit competencial de l'extingida Conselleria d'Ocupació, atribueix a la Sotssecretaria la normativa vigent.
  
Segon
  
Delegar en la Secretaria General Administrativa les facultats atribuïdes per la normativa vigent en matèria d'horaris de treball, permisos, llicències i vacances, corresponents al personal destinat en els serveis centrals de l'àmbit competencial d'Ocupació.
  
Tercer
  
Delegar en les direccions territorials de l'àrea competencial d'Ocupació les facultats atribuïdes per la normativa vigent en matèria d'horaris de treball, permisos, llicències i vacances, corresponents al personal destinat en les respectives direccions territorials.
  
Quart
  
Delegar en la Secretaria General Administrativa la subscripció dels comunicats d'inclusió de variacions en nòmina a què es refereix l'article 4 de l'Ordre de 30 de maig de 1990, sobre confecció, fiscalització, comptabilització i pagament de nòmines del personal de la Generalitat Valenciana.
  
Cinqué
  
La delegació de facultats a què es refereix la present resolució s'entén sense perjudici que, en qualsevol moment, l'òrgan delegant puga demanar el coneixement i la resolució de qualsevol assumpte o expedient dels compresos en aquesta.
  
Que es trasllade còpia d'aquesta resolució als centres directius de la Conselleria d'Economia, Hisenda i Ocupació per a la seua comunicació als interessats.
Diari Oficial de la Generalitat Valenciana


Sumari del DOGV 3800, del 25-07-2000 (2000/6093)

Informació pública de projecte de reparcel·lació de la unitat d'execució UE-II definida en el Pla General d'Ordenació Urbana d'Alcàsser.
----------------------------------------------------------------------------------------------------------------------------------------

### Dades del document

Número de DOGV
:   3800

Data del DOGV
:   25-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6093


Organisme emissor
:   Agrupació d'Interés Urbanístic L'Alter 1

Tipus de document
:   Anunci

Informació pública de projecte de reparcel·lació de la unitat d'execució UE-II definida en el Pla General d'Ordenació Urbana d'Alcàsser. [2000/X6093]
  
Conformement amb el procediment previst a l'article 69 i 48 de la Llei Reguladora de l'Activitat Urbanística, s'exposa a informació pública en la notaria del senyor Antonio Donderis Serón, c/ Calvari 38 de Picassent, el projecte de reparcel·lació de la unitat d'execució UE-II, delimitada en sòl urbanitzable detallat industrial del Pla General d'Ordenació Urbana d'Alcàsser. Els interessats podran obtenir còpia de l'acta o exigir que aquesta els siga exhibida, en el termini de 20 dies des de la publicació de l'últim anunci en el Diari Oficial de la Generalitat Valenciana o en un diari d'informació general de València.
  
Així mateix, podran consultar la documentació a l'Ajuntament d'Alcàsser i presentar-hi al·legacions.
  
Aquest anunci, de conformitat amb l'article 59.4 de la Llei 30/1992, serveix com a notificació als propietaris afectats que pogueren resultar desconeguts, se n'ignore el lloc de notificació, o bé que intentada aquesta no s'haja pogut practicar.
Diari Oficial de la Generalitat Valenciana


Sumari del DOGV 3675, del 27-01-2000 (2000/148)

Informació pública de la provisió mitjançant concurs oposició d'una plaça d'arxiver o arxivera bibliotecari.
------------------------------------------------------------------------------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/148


Data del document
:   20-12-1999

Organisme emissor
:   Ajuntament de Benigànim

Tipus de document
:   Convocatòria

Descriptors 

:   * Benigànim
    * concurs administratiu
    * administració local
    * professió de la informació

Informació pública de la provisió mitjançant concurs oposició d'una plaça d'arxiver o arxivera bibliotecari. [2000/Q148]
  
Mitjançant la Resolució de l'Alcaldia de data 15 de desembre de 1999, i una vegada superat el procés selectiu convocat per aquest ajuntament per a la provisió mitjançant concurs oposició d'una plaça d'arxiver o arxivera bibliotecari, vacant a la plantilla de funcionaris de l'Ajuntament de Benigánim, enquadrada en l'escala d'administració especial, subescala tècnica, tècnics auxiliars, grup C, segons el que s'estableix en l'article 25 de la Llei 30/1984, de 2 d'abril, ha sigut nomenada funcionària de carrera la senyora María Ángeles Miguel Úbeda, amb el document nacional d'identitat número 74137444Y.
  
Contra aquesta resolució que posa fi a la via administrativa, hi pot interposar els recursos següents:
  
Potestativament: recurs de reposició en el termini d'un mes, d'acord amb el que s'estableix en l'article 117 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Directament: recurs contenciós administratiu davant el Jutjat Contenciós Administratiu de València, en el termini de dos mesos comptadors des de l'endemà d'haver rebut la notificació de la resolució expressa o desestimació presumpta del recurs de reposició interposat d'acord amb el que s'estableix en l'article 116 del mateix text legal i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
També podrà utilitzar, no obstant això, uns altres recursos, si ho estima oportú.
Diari Oficial de la Generalitat Valenciana


Sumari del DOGV 3859, del 18-10-2000 (2000/7714)

Notificació als interessats de la providència i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7714


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la providència i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent. [2000/7714]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, que s'ha incoat expedient administratiu de desnonament per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient podran comparèixer a les oficines de l'Institut Valencià d'Habitatge, SA. en l'Avgda. de la Plata, núm. 50-baix de València, en horari de 9 a 13 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DANU-048/00
  
Adjudicatari: Antonia Montesinos Serrano
  
Codi habitatge: 0828028851
  
Adreça: Santa Bárbara, nº 16 € bajo
  
Localitat: Carlet
  
Règim de cessió: Accés Diferit a la Propietat
  
Data del plec de càrrecs: 22/08/00
  
València, 8 de setembre de 2000.- Assessoria Jurídica de Patrimoni de l'Institut Valencià d'Habitatge SA. José Vicente Pérez.
  
Conselleria d'Obres Públiques,
  
Urbanisme i Transports.